GPSC โบรกแนะซื้อสะสมเป้า 84 บ. ลุ้นผลงาน Q1 ฟื้นตัว-ปี 66 คาดกำไรปกติแตะ 6.55 พันล้าน
GPSC โบรกแนะซื้อสะสมเป้า 84 บาท ลุ้นผลงานไตรมาส 1/66 ฟื้นตัว ปี 66 คาดกำไรปกติแตะ 6.55 พันล้านบาท หลังจากต้นทุนพลังงานปรับตัวลงต่อเนื่อง
GPSC โบรกแนะซื้อสะสมเป้า 84 บาท ลุ้นผลงานไตรมาส 1/66 ฟื้นตัว ปี 66 คาดกำไรปกติแตะ 6.55 พันล้านบาท หลังจากต้นทุนพลังงานปรับตัวลงต่อเนื่อง
17 ก.พ. 2566

บล.โนมูระ พัฒนสิน จำกัด (มหาชน) ระบุในบทวิเคราะห์วันนี้ (17 ก.พ.66) บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC แนะนำราคาเป้าหมาย 84 บาท  มองเป็นผู้ประกอบการโรงไฟฟ้าที่มีความต่อเนื่องของธุรกิจและมีธุรกิจ Battery หนุน พร้อมเติบโต Megatrend จากทั้ง EV, โรงไฟฟ้า renewable และโรงงานอุตสาหกรรม
โดยคาดกำไรปกติ ปี 2566 อยู่ที่ 6,550 ล้านบาท จากปี 2565 ขาดทุน 213 ล้านบาท เนื่องจากอัตรากำไรที่เพิ่มขึ้นตามการปรับเพิ่มค่าไฟ ขณะที่ต้นทุนพลังงานทยอยลดลง รวมถึงส่วนแบ่งขาดทุน Avaada ลดลงตามการทยอย COD
นอกจากนี้ ราคาหุ้นยังเป็นจุดซื้อลงทุนรับการเติบโตในระยะยาว โดยมี PER23F ที่ 31 เท่า และมี Dividend Yield คือ อัตราผลตอบแทนจากเงินปันผล 2-3% ต่อปี โดยผลประกอบการผ่านจุด bottom ไปแล้ว มองเป็นโอกาสซื้อรับการฟื้นตัวของกำไรในไตรมาส 1/2566 และปี 2566 หลังจากต้นทุนพลังงานปรับตัวลงต่อเนื่อง